Lav et referat af nedenstående tekst:

Tekst:
I øjeblikket er 10 patienter indlagt på Aalborg  Universitetshospital med bekræftet COVID-19. Derudover afventes podningssvar på godt 30 indlagte patienter. Den nuværende situation og de seneste dages udvikling betyder, at regionen nu aktiverer matriklen i Farsø. Hidtil har Pandemiafdelingen i Aalborg kun været i brug. Det skriver Region Nordjylland i en pressemeddelelse. - Vi er kommet dertil, hvor vi vil få behov for yderligere kapacitet, så vi kan sikre, at vi bedst muligt kan håndtere coronasmitte. Vi har i den seneste uge efteruddannet personale, så vi har det personale, der skal til for at kunne håndtere disse patienter, og vi følger udviklingen nøje og aktiverer efter behov, siger lægefaglig direktør Michael Braüner Schmidt, Aalborg Universitetshospital. Næste skridt er at åbne i Hjørring I Farsø bliver der skabt 100 sengepladser til coronasmittede patienter, der ikke har brug for intensiv behandling. Samtidig med udvidelsen af kapaciteten i Farsø, er eskaleringstrinet herefter at kunne åbne sengekapacitet på Regionshospital Nordjylland til 26 coronasmittede patienter. - Vi er klar til at aktivere et sengeafsnit i Hjørring til COVID-19 patienter. Alle forberedelser er gjort, og det kan tages i brug med 24 timers varsel, siger lægefaglig direktør Thomas Larsen fra Regionshospital Nordjylland. Efter Hjørring kan andre hospitalsmatrikler blive aktiveret. Det vil ske gradvist, i takt med at behovet opstår.

Referat:
Region Nordjylland udvider nu sin kapacitet og tager hospitalet i Farsø i brug, hvor der er plads til 100. Det gør man for at sikre, at der er plads nok til coronasmittede patienter.